ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने डॉ. तेहेमटन उदवाडिया के निधन पर शोक व्यक्त किया
प्रधानमंत्री श्री नरेन्द्र मोदी ने डॉ. तेहेमटन उदवाडिया के निधन पर शोक व्यक्त किया है।
अपने एक ट्वीट में प्रधानमंत्री ने कहा:
डॉक्टर उदवाडिया ने चिकित्सा के क्षेत्र में अमिट छाप छोड़ी है। डॉक्टर उदवाडिया उपचार के अनूठे तौर-तरीके अपनाने के मामले में हमेशा अग्रणी रहने के आकांक्षी रहे जिसके कारण उन्होंने चिकित्सा जगत में प्रतिष्ठा अर्जित की और उन्हें व्यापक रूप से सम्मानित किया जाता रहा। उनके निधन से दुखी हूं और उनके परिजनों और प्रशंसकों के प्रति अपनी समवेदनाएं प्रकट करता हूं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 190.99 करोड़ टीके लगाए जा चुके हैं
भारत में सक्रिय मरीजों की संख्या 18,604 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 3,295 लोग स्वस्थ हुए,अब तक स्वस्थ हुए कुल लोगों की संख्या 4,25,73,460 है
पिछले 24 घंटों में 2,841 नए मामले सामने आए
दैनिक सक्रिय मामलों की दर 0.58 प्रतिशत है
साप्ताहिक सक्रिय मामलों की दर 0.69 प्रतिशत है
अब तक 84.29 करोड़ जांच की जा चुकी हैं,बीते चौबीस घंटों में 4,86,628 जांच की गई
कॉरपोरेट कार्य मंत्रालय
निवेशक शिक्षा और संरक्षण निधि प्राधिकरण  और सामान्य सेवा केंद्र  ने दिल्ली-एनसीआर में "निवेशक सारथी" वैन लॉन्च किये
वित्तीय साक्षरता की दिशा में एक कदम आगे बढ़ते हुए, निवेशक शिक्षा और संरक्षण निधि प्राधिकरण  की सीईओ सुश्री अनीता शाह अकेला ने आजादी का अमृत महोत्सव समारोह के हिस्से के रूप में आईईपीएफए के मुख्यालय से "निवेशक सारथी" नामक दो निवेशक जागरूकता वैन का शुभारम्भ किया। इस कार्यक्रम की थीम है - "अज्ञानता से वित्तीय स्वतंत्रता तक।"
इस रणनीतिक पहल का उद्देश्य दिल्ली एनसीआर क्षेत्र में वित्तीय शिक्षा का प्रसार करना और धोखाधड़ी वाली योजनाओं के खिलाफ जागरूकता बढ़ाना है।
ये विशेष रूप से तैयार किये गए वैन टीवी स्क्रीन से सुसज्जित हैं। टीवी स्क्रीन पर “हिसाब की किताब” दिखाई जाती है, जो आईईपीएफए द्वारा विकसित की गई निवेशक जागरूकता फिल्मों की एक श्रृंखला है। इसके अलावा, ये वैन प्रभावी संचार सुनिश्चित करने के लिए एक सार्वजनिक संबोधन प्रणाली से लैस हैं। इन उपकरणों के साथ, विचार-विमर्श के उपरांत डिज़ाइन किया गया एक ब्रोशर है, जो वित्तीय जागरूकता के सभी आवश्यक तत्वों का संकलन है।
यह पहल पांच प्रमुख स्थानों पर शुरू की गयी है, जिसमें दिल्ली-एनसीआर के प्रत्येक स्थान पर आईईपीएफए के वीएलई  समर्पित सत्रों का संचालन करते हैं। इन सूचना आधारित सत्रों में लगभग 500 लोग शामिल हुए, जिनमें व्यापक वित्तीय साक्षरता की प्रतिबद्धता पर जोर दिया गया। ज्ञान साझीदार के रूप में सामान्य सेवा केंद्र से इस प्रयास को मजबूती मिली।
"निवेशक सारथी" की यात्रा लोधी रोड स्थित सीएससी कार्यालय में समाप्त हुई, जो वित्तीय जागरूकता और शिक्षा को बढ़ावा देने के लिए एक सफल और प्रभावशाली अभियान के समापन का प्रतीक है। इस तरह के और अधिक सत्र आयोजित करना तय किया गया।
आईईपीएफए के बारे में
निवेशक शिक्षा और संरक्षण निधि प्राधिकरण  की स्थापना 7 सितंबर, 2016 को कॉर्पोरेट कार्य मंत्रालय, भारत सरकार के तत्वावधान में अन्य बातों के अलावा, निवेशकों को शेयरों, गैर-दावों वाले लाभांश, परिपक्व जमा/डिबेंचर के रिफंड के लिए निवेशक शिक्षा और संरक्षण निधि के प्रबंधन के लिए की गई थी।
सीएससी के बारे में
पूर्ववर्ती सामान्य सेवा केंद्र  योजना के मूल्यांकन के आधार पर, भारत सरकार ने डिजिटल इंडिया के तहत अगस्त 2015 में सीएससी 2.0 परियोजना की शुरुआत की थी। सीएससी 2.0 परियोजना का उद्देश्य विभिन्न नागरिक केंद्रित सेवाएं प्रदान करने के लिए देश भर में 2.50 लाख ग्राम पंचायतों  में कम से कम एक सीएससी स्थापित करना है। परियोजना सीएससी- गवर्नेंस सर्विसेज इंडिया लिमिटेड  द्वारा कार्यान्वित की जा रही है। यह एक आत्मनिर्भर उद्यमिता मॉडल है, जिसे ग्राम स्तर के उद्यमियों  द्वारा संचालित किया जाता है।
संस्कृति मंत्रालय
आकाशवाणी संगीत सम्मेलन को अब भारत रत्न पंडित भीमसेन जोशी आकाशवाणी संगीत सम्मेलन कहा जाएगा
प्रतिष्ठित आकाशवाणी संगीत समारोह को भारत रत्न पंडित भीमसेन जोशी का नाम दिया गया है। अब इसे भारत रत्न पंडित भीमसेन जोशी आकाशवाणी संगीत सम्मेलन कहा जाएगा।
केंद्रीय सूचना एवं प्रसारण मंत्री श्री प्रकाश जावडेकर ने आज पुणे  में आयोजित पंडित भीमसेन जोशी शताब्दी स्मारक समारोह में इसकी घोषणा की।
अपने नियमित संगीत प्रसारणों के अलावा, आकाशवाणी संगीत सम्मेलन के आयोजन से ऑल इंडिया रेडियो ने अपने शास्त्रीय संगीत के श्रोताओं का प्यार प्राप्त किया है। इस सम्मेलन में देशभर के प्रसिद्ध कालाकार अपनी प्रस्तुति देते हैं।
इस अवसर पर श्री प्रकाश जावडेकर ने कहा, “दूरदर्शन और ऑल इंडिया रेडियो ने पंडित भीमसेन जोशी के विशाल संगीत खजाने के दरवाजे को आम जनता के लिए खोल दिया है। ये रिकॉर्डिंग अब यूट्यूब पर उपलब्ध हैं। इसके अलावा सूचना एवं प्रसारण मंत्रालय इन्हें देशभर के बड़े दर्शक वर्ग तक इन्हें पहुंचाने का प्रयास कर रहा है।”
केंद्रीय मंत्री ने आगे बताया, “संगीत के कई रूप हैं और इसमें हमें प्रेरित करने की शक्ति है। पंडित भीमसेन जोशी के आशीर्वाद की वजह से आर्य संगीत प्रसारक मंडल बिना किसी विराम के 67 वर्षों तक काम कर सका। पंडित जी सभी के प्रिय थे। जिस तरह उन्होंने विदेशों के आयोजनों में प्रदर्शन किया, उसी तरह जीवन के सभी स्तर के लोगों के लिए किया।”
पंडित भीमसेन जोशी को साल 2009 में भारत रत्न पुरस्कार से सम्मानित किया गया था।
पंडित भीमसेन जोशी का जन्म चार फरवरी, 1922 को कर्नाटक के धारवाड़ स्थित गडग में हुआ था। पुणे उनकी कर्मभूमि थी, जहां उन्होंने गायन के ख्याल रूप के बतौर प्रमुख प्रतिपादक प्रसिद्धि प्राप्त की। इसके अलावा उन्हें भक्ति संगीत- भजन और अभंगों के उनके लोकप्रिय गायन के लिए भी ख्याति मिली।
इस अवसर पर वरिष्ठ नेता शरद पवार और श्री विनय सहस्रबुद्धे भी उपस्थित थे।
वहीं इस मौके पर पंडित जोशी के शिष्य उपेंद्र भट और आनंद भाटे ने प्रदर्शन किया।
प्रधानमंत्री कार्यालय
जी-7 शिखिर वार्ता के दूसरे दिन प्रधानमंत्री ने दो सत्रों में हिस्सा लिया
जी-7 शिखिर वार्ता के ‘आऊटरीच सेशंस’ के दूसरे दिन, प्रधानमंत्री श्री नरेन्द्र मोदी ने दो सत्रों में हिस्सा लिया। ये दोनों सत्र ‘बिल्डिंग बैक टूगैदर–ओपन सोसइटीज एंड इकोनॉमिक्स’  और ‘बिल्डिंग बैक ग्रीनरः क्लाईमेट एंड नेचर’  थे।
मुक्त समाज वाले सत्र में प्रमुख वक्ता के रूप में बोलने के लिये आमंत्रित प्रधानमंत्री ने स्मरण किया कि किस तरह लोकतंत्र और स्वतंत्रता, भारत की सभ्यता में रची-बसी है। उन्होंने तमाम शीर्ष नेतृत्व की चिंता से सहमति जताई की मुक्त समाज गलत सूचनाओं और साईबर-हमले का आसानी से निशाना बन जाते हैं। उन्होंने जोर देकर कहा कि यह सुनिश्चित करने की जरूरत है कि लोकतांत्रिक मूल्यों को आगे बढ़ाने और उन्हें किसी भी तरह ठेस न पहुंचे, इसके लिये साईबरस्पेस को हमेशा एक मंच बना रहना चाहिये। अलोकतांत्रिक और असमान प्रकृति वाले वैश्विक शासन संस्थानों का उल्लेख करते हुये, प्रधानमंत्री ने याद दिलाया कि बहुस्तरीय प्रणाली में सुधार ही मुक्त समाजों के अस्तित्व को कायम रखने की गारंटी है।
जलवायु परिवर्तन के सत्र में, प्रधानमंत्री ने कहा कि पृथ्वी के वातावरण, जैव-विविधता और महासागरों की सुरक्षा वे देश नहीं कर सकते, जो अलग-अलग इकाइयों के रूप में प्रयास करते हैं। उन्होंने आह्वान किया कि जलवायु परिवर्तन पर एक साथ मिलकर कार्रवाई करनी चाहिये। जलवायु परिवर्तन के खिलाफ भारत की अटल प्रतिबद्धता का जिक्र करते हुये प्रधानमंत्री ने बताया कि भारतीय रेल विभाग ने तय किया है कि 2030 तक शून्य उत्सर्जन का लक्ष्य पूरा कर लिया जाये। उन्होंने जोर दिया कि जी-20 देशों में केवल भारत ही पेरिस समझौते की प्रतिबद्धता पूरी कर रहा है। उन्होंने यह हवाला दिया कि भारत द्वारा शुरू की गई दो प्रमुख वैश्विक पहलें बहुत प्रभावशाली साबित हो रही हैं। इन दोनों पहलों में सीडीआरआई  और अंतर्राष्ट्रीय सौर गठबंधन शामिल हैं। प्रधानमंत्री ने कहा कि विकासशील देशों की जलवायु वित्त तक अच्छी पहुंच हो। उन्होंने आह्वान किया कि जलवायु परिवर्तन पर आमूल सोच की जरूरत है, जिसमें समस्याओं को कम करना, लाभप्रद पहलों को अपनाना, प्रौद्योगिकी स्थानांतरण, जलवायु वित्तपोषण, समानता, जलवायु न्याय और जीवन शैली में परिवर्तन जैसे अहम मुद्दे शामिल हैं।
वैश्विक एकजुटता और एकता, खासतौर से मुक्त और लोकतांत्रिक समाजों व अर्थव्यवस्थाओं के लिये स्वास्थ्य, जलवायु परिवर्तन और आर्थिक बहाली की चुनौतियों से निपटने के लिये प्रधानमंत्री के संदेश का शासनाध्यक्षों ने स्वागत किया।
रेल मंत्रालय
अनारक्षित टिकट जारी करने के लिए जोनल रेलवे को दी गई अनुमति केवल उपनगरीय और कुछ जोन में चलने वाली लोकल सवारी गाड़ियों की सीमित संख्या के लिए है
त्यौहार स्पेशल और क्लोन स्पेशल सहित सभी एक्सप्रेस ट्रेनों को केवल पूरी तरह से आरक्षित ट्रेन के रूप में चलाने की नीति में कोई बदलाव नहीं किया गया है
आगे जैसे और जब भी परिवर्तन होंगे, सभी संबद्ध पक्षों को सूचित किया जाएगा
अनारक्षित टिकट जारी करने के बारे में मीडिया के कुछ हिस्सों में कुछ खबरें प्रकाशित की गई हैं। सभी लोगों के मार्गदर्शन के लिए यह सूचित किया जाता है कि-
त्यौहार स्पेशल और क्लोन स्पेशल सहित सभी एक्सप्रेस ट्रेनों को केवल पूरी तरह से आरक्षित ट्रेन के रूप में चलाने की नीति में कोई बदलाव नहीं किया गया है।
तदनुसार अगली सूचना आने तक, मौजूदा मेल एक्सप्रेस स्पेशल ट्रेनें, जिनमें त्यौहार/हॉलिडे स्पेशल, क्लोन स्पेशल शामिल हैं, जो  पूरी तरह से आरक्षित आधार पर चल रही हैं, द्वितीय श्रेणी के कोच और एसएलआर के यात्री हिस्से के लिए आरक्षित टिकट जारी करके केवल पूरी तरह से आरक्षित रूप में जारी रखी जायेंगी।"
अनारक्षित टिकट जारी करने के लिए ज़ोनल रेलवे को दी गई अनुमति केवल उपनगरीय और कुछ ज़ोन में चलने वाली लोकल सवारी गाड़ियों की सीमित संख्या के लिए है।
ट्रेनों के परिचालन, यात्रा और आरक्षण के मानदंड कोविड के समय में नियमित रूप से तय किये जा रहे हैं। आगे जैसे और जब भी परिवर्तन होंगे, सभी संबद्ध पक्षों को सूचित किया जाएगा।
प्रधानमंत्री कार्यालय
प्रधानमंत्री ने एशियाई खेल 2022 में टेनिस पुरुष युगल स्पर्धा में रजत पदक जीतने पर प्रसन्नता व्यक्त की
प्रधानमंत्री श्री नरेन्द्र मोदी ने हांगझोऊ में एशियाई खेल 2022 में टेनिस स्पर्धा में रजत पदक जीतने पर रामकुमार रामनाथन और साकेत माइनेनी की पुरुष युगल जोड़ी को बधाई दी है।
प्रधानमंत्री ने X पर अपने संदेश में कहा:
"अच्छी खबर। हमारे टेनिस खिलाड़ियों को धन्यवाद। एशियाई खेलों में रजत पदक जीतने पर रामकुमार रामनाथन और साकेत माइनेनी की हमारी पुरुष युगल जोड़ी को बधाई। उनके असाधारण टीम वर्क ने हम सभी को आश्चर्यचकित कर दिया है। उनके भावी प्रयासों के लिए मेरी शुभकामनाएं।”
संचार एवं सूचना प्रौद्योगिकी मंत्रालय
ट्राई ने हेडर और मैसेज टेम्प्लेट के दुरुपयोग एवं दूरसंचार संसाधनों का उपयोग करके अनधिकृत प्रचार को रोकने के लिए पहुंच प्रदाताओं को निर्देश जारी किए
संचार मंत्रालय के अधीन भारतीय दूरसंचार विनियामक प्राधिकरण  ने यह सुनिश्चित करने के संबंध में कि वितरित लेजर प्रौद्योगिकी  मंच पर स्वीकृत हेडर  व मैसेज टेम्प्लेट का उपयोग करके पंजीकृत टेलीमार्केटर्स  के माध्यम से सभी प्रचार संदेशों को भेजा जाना है और हेडर व मैसेज टेम्प्लेट के दुरुपयोग को रोकने के लिए दूरसंचार वाणिज्यिक संचार ग्राहक वरीयता विनियम, 2018  तथा भारतीय दूरसंचार नियामक प्राधिकरण अधिनियम- 1997  के तहत पहुंच सेवा प्रदाताओं के लिए दो अलग-अलग दिशा-निर्देश जारी किए हैं।
ट्राई ने यह पाया है कि प्रमुख संस्थाओं  के हेडर और संदेश टेम्पलेट का कुछ टेलीमार्केटर्स दुरुपयोग कर रहे हैं।
इसे रोकने के लिए पहुंच सेवा प्रदाताओं को निर्देशित किया गया है;
1. डीएलटी प्लेटफॉर्म पर सभी पंजीकृत हेडर व संदेश टेम्प्लेट को फिर से सत्यापित करें और सभी असत्यापित हैडर और संदेश टेम्प्लेट को क्रमशः 30 और 60 दिनों के भीतर ब्लॉक कर दें।
2. सुनिश्चित करें कि अस्थायी हैडर उस समय अवधि के तुरंत बाद निष्क्रिय कर दिए गए हैं, जिसके लिए ऐसे हैडर बनाए गए थे।
3. सुनिश्चित करें कि संदेश टेम्प्लेट में सामग्री वेरिएबल्स में अवांछित सामग्री डालने की सुविधा नहीं है। अगर जरूरी हो तो संदेश प्रसारण में शामिल संस्थाओं को साफतौर पर पहचानने योग्य और उनकी निगरानी होनी चाहिए।
4. संदेश प्राप्त करने वालों के बीच भ्रम को दूर करना और उनके दुरुपयोग को रोकना, एक्सेस प्रदाताओं द्वारा अलग-अलग प्रमुख संस्थाओं के नाम पर कोई एकसमान दिखने वाले हेडर  पंजीकृत नहीं किए जाने चाहिए।
टेलीफोन नंबरों का उपयोग करने वाले टेलीमार्केटर्स सहित अनधिकृत या अपंजीकृत टेलीमार्केटरों के संदेशों को नियंत्रित करने के लिए पहुंच प्रदाताओं को निर्देशित किया गया है कि-
- वैसे सभी टेलीमार्केटर्स को रोक लगाएं, जो वितरित लेजर प्रौद्योगिकी  प्लेटफॉर्म पर मैसेज टेम्प्लेट स्क्रबिंग को संभालने और पहुंच प्रदाताओं के नेटवर्क के माध्यम से प्राप्तकर्ताओं को संदेशों का वितरण करने के लिए पंजीकृत नहीं हैं।
- यह सुनिश्चित करें कि टेलीफोन संख्याओं  का उपयोग करने वाले अपंजीकृत टेलीमार्केटर्स या टेलीमार्केटर्स द्वारा प्रचार संदेश प्रेषित नहीं किए जाते हैं।
- नियमों के प्रावधानों के अनुसार ऐसे सभी दोषी टेलीमार्केटर्स के खिलाफ कार्रवाई करें और संबंधित कानूनों के अनुरूप कार्रवाई शुरू करें। पहुंच सेवा प्रदाता ऐसे टेलीमार्केटर्स के विवरण को अन्य प्रदाताओं को सूचित करेगा, जो बदले में इन संस्थाओं को अपने नेटवर्क के माध्यम से किसी भी प्रकार के वाणिज्यिक संदेश भेजने पर रोक लगाएगा।
सभी दूरसंचार सेवा प्रदाताओं को 30 दिनों के भीतर उपरोक्त निर्देशों का अनुपालन करने का निर्देश दिया गया है।
किसी भी स्पष्टीकरण/सूचना के लिए ट्राई में सलाहकार  श्री जयपाल सिंह तोमर से दूरभाष संख्या 011-23230404 पर संपर्क किया जा सकता है।
मंत्रिमण्डल
अंतरिक्ष क्षेत्र में ऐतिहासिक सुधारों की शुरुआत
अंतरिक्ष क्षेत्र से संबंधित गतिविधियों में निजी क्षेत्र की भागीदारी को मंजूरी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने आज अंतरिक्ष गतिविधियों के समस्त क्षेत्र में निजी क्षेत्र की भागीदारी को बढ़ावा देने के उद्देश्य से अंतरिक्ष क्षेत्र में दूरगामी सुधारों को मंजूरी दी है। यह निर्णय भारत को बदलने तथा देश को आत्मनिर्भर और तकनीकी रूप से आधुनिक बनाने के प्रधानमंत्री के दीर्घकालिक दृष्टिकोण के अनुरूप है।
भारत अंतरिक्ष क्षेत्र में उन्नत क्षमताओं वाले चंद देशों में एक है। इन सुधारों से क्षेत्र को नई ऊर्जा तथा गतिशीलता प्राप्त होगी जिससे देश को अंतरिक्ष गतिविधियों के अगले चरण में तेजी से आगे बढ़ने में मदद मिलेगी।
इससे न केवल इस क्षेत्र में तेजी आएगी बल्कि भारतीय उद्योग विश्व की अंतरिक्ष अर्थव्यवस्था में भी महत्वपूर्ण भूमिका निभा सकेगा। इसके साथ ही प्रौद्योगिकी के क्षेत्र में बड़े पैमान पर रोजगार की संभावनाएं हैं और भारत एक ग्लोबल टेक्नोलॉजी पावरहाउस बन रहा है।
प्रमुख लाभः
अंतरिक्ष क्षेत्र प्रौद्योगिकीय उन्नयन तथा हमारे औद्योगिक आधार के विस्तार में एक प्रमुख उत्प्रेरक की भूमिका निभा सकता है। प्रस्तावित सुधार अंतरिक्ष परिसंपत्तियों, डाटा एवं सुविधाओं तक बेहतर पहुंच के माध्यम सहित अंतरिक्ष परिसंपत्तियों तथा गतिविधियों के सामाजिक-आर्थिक उपयोग को बढ़ायेंगे।
नवसृजित भारतीय राष्ट्रीय अंतरिक्ष संवर्धन तथा प्रमाणीकरण केंद्र  भारतीय अंतरिक्ष अवसंरचना का उपयोग करने हेतु निजी क्षेत्र की कंपनियों के लिए समान अवसर उपलब्ध करायेगा। यह बढ़ावा देने वाली नीतियों तथा अनुकूल नियामकीय वातावरण के जरिये अंतरिक्ष गतिविधियों में निजी क्षेत्र की आरंभिक सहायता करेगा, उन्हें बढ़ावा तथा दिशा-निर्देश देगा।
सार्वजनिक क्षेत्र का उपक्रम अंतरिक्ष गतिविधियों को ‘न्यू स्पेस इंडिया लिमिटेड‘ एक ‘ आपूर्ति प्रेरित‘ मॉडल से ‘मांग प्रेरित‘ मॉडल की ओर पुनःस्थापित करने की कोशिश करेगा जिससे कि हमारी अंतरिक्ष परिसंपत्तियों का इष्टतम उपयोग सुनिश्चित हो सके।
ये सुधार इसरो को अनुसंधान एवं विकास गतिविधियों, नई प्रौद्योगिकियों, खोज मिशनों तथा मानव अंतरिक्ष उड़ान कार्यक्रमों पर अधिक फोकस करने में सक्षम बनायेगा। कुछ ग्रह संबंधी खोज मिशनों को भी ‘अवसर की घोषणा‘ तंत्र के जरिये निजी क्षेत्र के लिए खोला जा सकेगा।
वाणिज्य एवं उद्योग मंत्रालय
वाणिज्य मंत्री व्यापार बोर्ड तथा व्यापार विकास एवं संवर्द्धन परिषद की संयुक्त बैठक की अध्यक्षता करेंगे
केंद्रीय वाणिज्य एवं उद्योग और रेल मंत्री श्री पीयूष गोयल 6 जून 2019 को नई दिल्ली में व्यापार बोर्ड तथा व्यापार विकास एवं संवर्द्धन परिषद की संयुक्त बैठक की अध्यक्षता करेंगे।
बैठक में निर्यात संवर्द्धन और घरेलू विनिर्माण तथा निर्यात में कमी लाने से संबंधित विभिन्न मुद्दों पर विचार-विमर्श किया जायेगा। इसमें उपस्करों में सुधार लाने और कृषिगत निर्यात से जुड़े मुद्दों पर भी चर्चा की जायेगी।
वाणिज्य, राजस्व, जहाजरानी, सड़क परिवहन एवं राजमार्ग, नागर विमानन, उद्योग और आंतरिक व्यापार संवर्द्धन, कृषि, सूचना प्रौद्योगिकी, वस्त्र विभागों और भारत सरकार के अन्य मंत्रालयों के सचिवों के साथ-साथ निर्यात संवर्द्धन परिषदों के प्रतिनिधि और उद्योगजगत के प्रतिनिधि इस उच्चस्तरीय संयुक्त बैठक में भाग लेंगे।
व्यापार बोर्ड भारतीय व्यापार को बढ़ाने के लक्ष्य तक पहुंचने के क्रम में विदेश व्यापारी नीति से जुड़े नीतिगत उपायों के बारे में वाणिज्य एवं उद्योग मंत्रालय को सलाह देता है।
व्यापार विकास एवं संवर्द्धन परिषद अंतर्राष्ट्रीय व्यापार के लिये राज्यों में अनुकूल वातावरण तैयार करने के साथ-साथ भारतीय निर्यात बढ़ाने में राज्यों की सक्रिय भागीदारी के लिये कार्यक्रम तैयार करने के लिये राज्य सरकारों और केंद्रशासित प्रदेशों के प्रशासनों के साथ निरंतर वार्ता सुनिश्चित करती है।
राष्ट्रपति सचिवालय
राष्ट्रपति कल ग्रेटर नोएडा में उत्तर प्रदेश अंतर्राष्ट्रीय व्यापार प्रदर्शनी का उद्घाटन करेंगी
राष्ट्रपति श्रीमती द्रौपदी मुर्मु कल  प्रथम उत्तर प्रदेश अंतर्राष्ट्रीय व्यापार प्रदर्शनी का उद्घाटन करने के लिए ग्रेटर नोएडा  जाएंगी।
प्रधानमंत्री कार्यालय
प्रधानमंत्री ने शिमला में सेनेटरी नैपकिन संयंत्र पहल की प्रशंसा की
प्रधानमंत्री श्री नरेन्द्र मोदी ने कहा है कि शिमला में सेनेटरी नैपकिन संयंत्र से महिला सशक्तिकरण को बढ़ावा मिलेगा क्योंकि, यह स्वास्थ्य के साथ-साथ रोजगार को भी बढ़ावा दे रहा है।
प्रधानमंत्री ने सांसद श्री सुरेश कश्यप के एक ट्वीट को साझा किया। उन्होंने कहा:
"शिमला का यह सेनेटरी नैपकिन प्लांट महिला सशक्तिकरण की दिशा में एक सराहनीय पहल है। बहुत खुशी की बात है कि यह उनके स्वास्थ्य के साथ-साथ रोजगार का भी साधन बना है।"
रक्षा मंत्रालय
89वां वायुसेना दिवस: एयर डिस्प्ले
भारतीय वायु सेना 8 अक्टूबर 2021 को अपनी 89वीं वर्षगांठ मनाने के लिए तैयार है। गाजियाबाद के वायु सेना स्टेशन हिंडन में विभिन्न विमानों द्वारा शानदार हवाई प्रदर्शन और वायु सेना दिवस परेड एवं अलंकरण कार्यक्रम के मुख्य आकर्षण होंगे। इस प्रदर्शन के लिए रिहर्सल 1 अक्टूबर 2021  से शुरू होगी। वजीरपुर ब्रिज- करावलनगर- अफजलपुर- हिंडन, शामली- जीवाना- चंडीनगर- हिंडन, हापुड़- पिलखुआ- गाजियाबाद- हिंडन यह वह क्षेत्र हैं जिनमें विमान निचले स्तर पर उड़ान भरेंगे।
|
|
पक्षी विशेष रूप से उड़ने वाले विमानों के लिए बहुत गंभीर खतरा पैदा करते हैं।
निचले स्तरों पर खुले में फेंके जाने वाले खाद्य पदार्थ पक्षियों को आकर्षित करते हैं। विमान, पायलटों और जमीन पर मौजूद लोगों की सुरक्षा सुनिश्चित करने के लिए, भारतीय वायु सेना दिल्ली, गाजियाबाद और उसके आसपास के सभी नागरिकों से खुले में कचरा नहीं फेंकने का अनुरोध करती है। साथ ही अगर उन्हें कोई शव/ मृत जानवर खुले में पड़े मिलते हैं, तो इसके निपटान की व्यवस्था करने के लिए उन्हें निकटतम वायु सेना इकाई/ पुलिस स्टेशन को रिपोर्ट करना चाहिए। कृपया बर्ड हैज़र्ड कॉम्बैट टीम  के संबंधित अधिकारी को इस नंबर पर कॉल/ एसएमएस करें: 9434378478
एयर डिस्प्ले प्रसिद्ध आकाश गंगा टीम के ध्वज वाहक स्काई डाइवर्स के साथ शुरू होगा, जो सुबह 08:00 बजे अपनी रंगीन छतरियों में एएन-32 विमान से बाहर छलांग लगाएंगे।
फ्लाईपास्ट में हेरिटेज एयरक्राफ्ट, आधुनिक ट्रांसपोर्ट एयरक्राफ्ट और फ्रंटलाइन फाइटर एयरक्राफ्ट शामिल होंगे। इस समारोह का समापन सुबह 10:52 बजे मंत्रमुग्ध कर देने वाले एक एरोबेटिक प्रदर्शन के साथ होगा।
नोट: विमानों की 'सुरक्षित' उड़ान का वातावरण सुनिश्चित करने में सहायता के लिए कृपया ऊपर बोल्ड में छपे संदेश को प्रकाशित करें।
एमजी/एएम/एबी/डीवी
(Visitor Counter : 517
नवीन एवं नवीकरणीय ऊर्जा मंत्रालय
इरेडा और बीवीएफसीएल ने हरित ऊर्जा सहयोग बढ़ाने के लिए समझौता ज्ञापन पर हस्ताक्षर किए
भारतीय अक्षय ऊर्जा विकास संस्था लिमिटेड  ने आज ब्रह्मपुत्र वैली फर्टिलाइजर कॉरपोरेशन लिमिटेड  के साथ अक्षय ऊर्जा परियोजनाओं को विकसित करने और धन जुटाने में अपनी तकनीकी-वित्तीय विशेषज्ञता प्रदान करने के लिए समझौता ज्ञापन  पर हस्ताक्षर किए। ये दोनों कंपनियां क्रमशः नवीन एवं नवीकरणीय ऊर्जा मंत्रालय तथा रसायन एवं उर्वरक मंत्रालय के तहत सार्वजनिक क्षेत्र के उपक्रम हैं।
समझौता ज्ञापन पर इरेडा के अध्यक्ष एवं प्रबंध निदेशक  श्री प्रदीप कुमार दास और बीवीएफसीएल के अध्यक्ष एवं प्रबंध निदेशक डॉ. सिबा प्रसाद मोहंती ने इरेडा के निदेशक  श्री चिंतन शाह तथा इरेडा के सीएफओ डॉ आरसी शर्मा व अन्य वरिष्ठ अधिकरियों की उपस्थिति में हस्ताक्षर किए।
समझौते के तहत, इरेडा बीवीएफसीएल के लिए अक्षय ऊर्जा, हरित हाइड्रोजन, हरित अमोनिया, ऊर्जा दक्षता और संरक्षण परियोजनाओं का तकनीकी-वित्तीय उचित क्रियान्वयन करेगा। इरेडा अगले 5 वर्षों तक अक्षय ऊर्जा परियोजनाओं को बनाने और निर्धारित लक्ष्य हासिल करने के लिए एक कार्य योजना विकसित करने में बीवीएफसीएल की सहायता करेगा।
इरेडा के अध्यक्ष एवं प्रबंध निदेशक श्री प्रदीप कुमार दास ने एमओयू पर हस्ताक्षर करते हुए कहा कि इरेडा का मानना है कि यह सहयोग बीवीएफसीएल जैसी रासायनिक और उर्वरक क्षेत्र की अन्य कंपनियों को कार्बन उत्सर्जन में कटौती तथा पर्यावरण के अनुकूल होने के लिए प्रेरित करेगा। यह इरेडा के लिए हरित ऊर्जा के जरिये पूर्वोत्तर भारत के विकास में महत्वपूर्ण भूमिका निभाने का एक माध्यम है।
श्री दास ने यह भी कहा कि समझौता ज्ञापन माननीय प्रधानमंत्री श्री नरेन्द्र मोदी द्वारा कॉप-26 में की गई प्रतिबद्धता के अनुरूप वर्ष 2030 तक भारत के कार्बन उत्सर्जन को 45% तक कम करने के लक्ष्य को प्राप्त करने में योगदान देने में सहायता करेगा। हाल ही में, नवीन एवं नवीकरणीय ऊर्जा मंत्रालय ने घोषणा की है कि हाइड्रो सहित देश की कुल स्थापित अक्षय ऊर्जा क्षमता 150 गीगावाट को पार कर गई है और इस 150 गीगावाट क्षमता में से, इरेडा ने देश में 19 गीगावाट से अधिक अक्षय ऊर्जा स्थापित करने में सहयता प्रदान की है।
बीवीएफसीएल के साथ यह समझौता ज्ञापन एक वर्ष के भीतर इरेडा द्वारा हस्ताक्षरित पांचवां समझौता है। इससे पहले, इरेडा ने हरित ऊर्जा परियोजनाओं के लिए अपनी तकनीकी-वित्तीय विशेषज्ञता का विस्तार करने हेतु एसजेवीएन, एनएचपीसी, तमिलनाडु उत्पादन एवं वितरण निगम लिमिटेड और नीपको के साथ समझौता ज्ञापनों पर हस्ताक्षर किए हैं।
प्रधानमंत्री कार्यालय
प्रधानमंत्री ने बाघ संरक्षण के महत्व को रेखांकित करने की दिशा में टाइम्स ऑफ इंडिया समूह के प्रयास की सराहना की
प्रधानमंत्री श्री नरेन्द्र मोदी ने बाघ संरक्षण के महत्व को रेखांकित करने की दिशा में टाइम्स ऑफ इंडिया समूह के अच्छे प्रयास की सराहना की है। श्री मोदी ने टाइम्स ऑफ इंडिया समूह के टाइगर एंथम का एक वीडियो भी साझा किया।
प्रधानमंत्री ने ट्वीट किया;
“यह बाघ संरक्षण के महत्व को रेखांकित करने की दिशा में @timesofindia समूह का एक अच्छा प्रयास है। लोगों को धन्यवाद, हमारे देश ने इस क्षेत्र में सराहनीय प्रगति की है।”
सूक्ष्म, लघु एवं मध्यम उद्यम मंत्रालय
श्री नितिन गडकरी ने देश में डिजाइन और उत्पाद विकास केन्द्रों की स्थापना के लिए बुलाई गई बैठक की अध्यक्षता की
डिजाइन घर खादी को अपनी डिजाइन आधुनिक बनाने में मदद करेंगे
केन्द्रीय सूक्ष्म, लघु और मध्यम उद्यम  मंत्रालय के अंतर्गत खादी और ग्रामद्योग आयोग  ने देश में राष्ट्रीय डिजाइन और उत्पाद विकास केन्द्र स्थापित करने का प्रस्ताव किया है ताकि खादी संस्थान बाजार मांग के अनुसार समय के रूझान के अनुरूप डिजाइन विकसित कर सकें। केन्द्रीय सूक्ष्म, लघु और मध्यम उद्यम तथा सड़क परिवहन व राजमार्ग मंत्री श्री नितिन गडकरी आज इस संदर्भ में तौर-तरीकों पर विचाक करने के लिए बुलाई गई बैठक की अध्यक्षता कर रहे थे। बैठक में एमएसएमई सचिव डॉ. अरुण कुमार पांडा, वस्त्र सचिव श्री रवि कपूर, खादी और ग्रामद्योग आयोग के अध्यक्ष श्री वी.के. सक्सेना, जानी-मानी डिजाइनर सुश्री ऋतु बेरी, श्री रोहित बल, श्री जे.जे. वलाया, श्री राघवेन्द्र राठौर तथा एमएसएमई और वस्त्र मंत्रालय, के.वी.आई.सी., राष्ट्रीय डिजाइन संस्थान , राष्ट्रीय फैशन टेक्नोलॉजी संस्थान  के वरिष्ठ अधिकारी शामिल हुए।
श्री गडकरी ने कहा कि खादी के उत्पाद और बिक्री को अधिक से अधिक बढ़ाने और इसे वैश्विक ब्रांड बनाने के लिए डिजाइन को परम्परा से समझौता किए बिना आधुनिक बनाने की जरूरत है। उत्पाद डिजाइन को उपभोक्ताओं की पंसद और मांग से जोड़ा जाना चाहिए और इसमें स्थानीय, क्षेत्रीय वरीयताओं और मौसम की आवश्यकताओँ को ध्यान में रखा जाना चाहिए।
प्रस्तावित डिजाइन घर खादी संस्थानों को बाजार की मांग के अनुसार उत्पाद विकसित करने में मदद करेंगे। डिजाइन घर की प्राथमिक भूमिका नवीनतम डिजाइन की पहचान करना, उपभोक्ताओं की आवश्कता के अनुसार उसको अपनाना और उत्पादन के लिए विभिन्न तरह की जांच और समीक्षा करना होगा। डिजाइन घर खादी को उपभोक्ताओं का विश्वास प्राप्त करने में मददगार होंगे।
खादी और ग्राम उद्योग आयोग का प्रस्ताव पूर्वोत्तर क्षेत्र में डिजाइन केन्द्र स्थापित करने के अलावा देश के पूर्वी, पश्चिमी, उत्तरी और दक्षिण भागों में एक-एक केन्द्र स्थापित करने का है।
वस्त्र मंत्रालय
भारत ने विश्व कपास दिवस पर 5 अफ्रीकी देशों के लिए प्रौद्योगिकी सहायता कार्यक्रम की घोषणा की
कपड़ा मंत्री ने जिनेवा में विश्व कपास दिवस पर डब्ल्यूटीओ को संबोधित किया
विश्व कपास दिवस, वैश्विक उपभोक्ता वस्तु के रूप में कपास के महत्व की पहचान करने का अवसर है : स्मृति ज़ूबिन इरानी
स्मृति ज़ूबिन इरानी जिनेवा में विश्व कपास दिवस कार्यक्रम को संबोधित करती हुई
केन्द्रीय कपड़ा मंत्री श्रीमती स्मृति ज़ूबिन इरानी ने कहा कि भारत अफ्रीका के साथ विशेषकर कपास के क्षेत्र में अपने सहयोग को मजबूत करने के लिए प्रतिबद्ध है। उन्होंने अफ्रीका के लिए कपास प्रौद्योगिकी सहायता कार्यक्रम  के दूसरे चरण की घोषणा की। दूसरा चरण पांच वर्षों का होगा। कार्यक्रम के कवरेज को विस्तार दिया जाएगा और इसमें पांच अन्य देशों-माली, घाना, टोगो, जाम्बिया और तन्जानिया को शामिल किया जाएगा।
कपास प्रौद्योगिकी सहायता कार्यक्रम  में शामिल होने वाले देशों की संख्या 11 हो गई हैं। इनमें सी-4  भी शामिल हैं। भारत ने 2012 से 2018 तक कपास प्रौद्योगिकी सहायता कार्यक्रम  संचालित किया था। इसमें छह अफ्रीकी देश  शामिल थे।
श्रीमती इरानी ने कहा कि भारत ने अफ्रीका के किसानों, वैज्ञानिक, सरकारी अधिकारियों और उद्योग जगत के प्रतिनिधियों के क्षमता निर्माण के लिए प्रशिक्षण प्रदान किया है। इस प्रकार कपास के कृषि और वस्त्र आयामों को भी मजबूत बनाया गया है। कपास संबंधी अवसंरचनाओं का भी निर्माण किया गया है।
भारत विश्व के सबसे बड़े कपास उत्पादक और उपभोक्ता देशों में शामिल है। भारत विश्व कपास दिवस को समर्थन प्रदान करता है। यह कपास के महत्व की पहचान करने का अवसर है। श्रीमती इरानी ने आज जिनेवा में विश्व कपास दिवस के उद्घाटन सत्र को संबोधित करते हुए कहा कि विकासशील देशों में कपास लाखों छोटे व सीमान्त किसानों की आजीविका का स्रोत है।
श्रीमती इरानी ने कहा कि विश्व कपास दिवस के लिए महात्मा गांधी को आइकन के रूप में चुना जाना सर्वथा उपयुक्त है। इस अवसर पर भारत डब्ल्यूटीओ को महात्मा गांधी के चरखे की प्रतिकृति भेंटस्वरूप प्रदान करेगा। भारत के राष्ट्रीय पुरस्कार विजेता बुनकर पिट्टा रामुलु चरखे पर अपनी कला का प्रदर्शन करेंगे।
कपड़ा मंत्री ने कहा कि कपास की खेती तथा घरेलू सूती वस्त्र उद्योग भारतीय अर्थव्यवस्था के प्रमुख स्तंभ है। देश में 80 लाख छोटे और सीमान्त किसान कपास की खेती से जुड़े हैं। श्रीमती स्मृति ज़ूबिन इरानी ने आशा व्यक्त करते हुए कहा कि विश्व कपास दिवस नवोन्मेषी पहलों की शुरूआत करने में सहायता प्रदान करेगा।